DATGANIAD POLISI RHEOLI YNNI A CHYNALIADWYEDD

Mae’r Bwrdd Llywodraethwyr, yr Is-Ganghellor a Phrif Weithredwr, Bwrdd yr Is-Ganghellor, Deoniaid Cyfadrannau a Phenaethiaid Adrannau Gweithredol wedi’u hymrwymo i wella parhaus ein perfformiad amgylcheddol a chynaliadwyedd, fel rhan o’n nod cyffredinol o weithredu egwyddorion datblygu cynaliadwy ym mhob maes yn ein sefydliad.

# SGÔP Y POLISI

Fel Prifysgol sy’n anelu i ysbrydoli, addysgu a galluogi llwyddiant, ein nod yw cynnal ein gweithredoedd i adlewyrchu’r arferion amgylcheddol gorau. Rydym ni’n deall fod ein gweithgareddau ni’n cael effaith ar yr amgylchedd ac rydym ni wedi ymrwymo i wella’n perfformiad amgylcheddol yn barhaus, a fydd yn cael ei fonitro trwy ein Gweithgor Gweithredu Cynaliadwyedd. Bydd ein Strategaeth Cynaliadwyedd Amgylcheddol yn darparu fframwaith strategol i ddylanwadu ar a siapio’r sefydliad i ddatblygu a gweithredu’r arferion gorau o ran perfformiad amgylcheddol a chynaliadwyedd.

## Yn benodol, byddwn yn:

* Cydymffurfio gyda’r ddeddfwriaeth amgylcheddol berthnasol a gofynion eraill sy’n berthnasol i’r Brifysgol o ran ein helfennau amgylcheddol
* Rheoli ein gweithgareddau i sicrhau eu bod yn effeithiol wrth atal llygredd
* Pennu, cyflawni ac adolygu targedau mesuradwy ar gyfer meini prawf perfformiad allweddol o ran rheoli gwastraff, teithio a chludiant, caffael cynaliadwy, rheoli ynni a charbon, defnydd dŵr, adeiladwaith ac adfywio, allyriadau a gollyngiadau a bioamrywiaeth
* Lleihau effeithiau amgylcheddol negyddol a achosir gan weithrediadau’r Brifysgol yn cynnwys lleihau gwastraff a defnydd effeithlon ynni ac adnoddau naturiol.
* Ystyried arferion gorau Addysg Uwch o ran pennu targedau ac adrodd amdanynt, yn cynnwys meincnodi perfformiad yn erbyn sefydliadau eraill tebyg.
* Sicrhau fod materion amgylcheddol yn gysylltiedig â gwaith adeiladu yn cael eu hystyried yn ystod datblygu’r dylunio a bod penderfyniadau caffael a chontractau yn cael eu dylanwadu gan arferion amgylcheddol da.
* Gwreiddio’r themâu trawstoriadol datblygu cynaliadwy, rheolaeth amgylcheddol a dinasyddiaeth fyd-eang ar draws y cwricwlwm a gwasanaethau cefnogi’r Brifysgol trwy feithrin ymddygiadau dysgu sy’n ymwybodol o’r amgylchedd.
* Sicrhau, cyn belled ag y bo modd, fod yr holl adeiladau newydd yn bodloni neu’n goresgyn yr holl ddeddfwriaeth amgylcheddol a chodau ymarfer rheoleiddio perthnasol yn y Deyrnas Unedig,
* Ymgysylltu gyda staff a myfyrwyr i gasglu syniadau sut y gallai’r Brifysgol gynorthwyo i ateb heriau datblygu cynaliadwy.
* Gwneud y Datganiad Polisi Rheoli Ynni a Chynaliadwyedd yn gyhoeddus.
* Cyfathrebu’r polisi i’r holl unigolion sy’n gweithio i neu ar ran y Brifysgol.

Bydd y Brifysgol yn cymryd y camau angenrheidiol, yn cynnwys mesur perfformiad ac archwilio cydymffurio, i sicrhau fod y polisi wedi’i ddeall a’i weithredu ar bob lefel.

|  |  |
| --- | --- |
| Llofnod: | Llofnod: |
| Dyddiad: 23 August 2023 | Dyddiad: 23/ August 2023 |
| Yr Athro Maria HinfelaarIs-Ganghellor a Phrif Weithredwr  | Dr Leigh GriffinCadeirydd y Bwrdd Llywodraethwyr  |